परमात्मा धर्म की स्थापना करने के लिए अवतार लेते हैं : दीक्षित
कोटा| महावीरनगर प्रथम स्थित संकट मोचन हनुमान मंदिर पर चल रही भागवत कथा में शनिवार को श्रीकृष्ण अवतार एवं नंद महोत्सव मनाया गया। कथा वाचक पं. अनिल दीक्षित ने कहा कि जब-जब धरती पर अधर्म बढ़ता है, तब तब परमात्मा धर्म की स्थापना करने तथा भक्तों एवं संतो की पीड़ा, दुख दूर करने के लिये धरती पर अवतार लेते हैं। परमात्मा कृष्णा ने चतुर्भुज रूप में अवतार लेकर जगत का संदेश दिया है कि जो भी जीवात्मा मेरी शरण में आती है, मैं उसके चारों पुरुषार्थ धर्म, अर्थ, काम एवं मोक्ष को सिद्घ करता हूं। इस मानव जीवन का अंतिम लक्ष्य यही है कि आत्मा का परमात्मा से मिलन हो जाए। शनिवार को सांसद ओम बिरला ने सप|ीक कथा में पहुंचकर भागवत का श्रवण कर आरती की। सांसद बिरला ने कहा कि धर्म व्यक्ति को पथ प्रदर्शित करता है, श्रीमद भागवत कथा श्रवण कर हमें सतमार्ग पर चलने की प्रेरणा मिलने के साथ ही हमें जीवन में आने वाली चुनौतियों से मुकाबला करने की ताकत भी मिलती है। सांसद बिरला के साथ स्थानीय पार्षद बृजमोहन गौड़ भी थे। कथा के आयोजक महेश गर्ग ने बताया कि कथा में रविवार को गिरिराज धरण की झांकी एवं छप्पनभोग के दर्शन कराए जाएंगे।
भागवत कथा में आरती करते बिरला और उनकी प|ी।
hin_Deva hin_Deva awa_Deva